images (1)கடந்த இரண்டு பெண்ணிய அலைப் போராட்டங்களிலும் வெள்ளையினப் பெண்களின் ஆதிக்கம் அதிகம் இருந்ததாக விமர்சனங்களை முன்வைக்கின்றனர். அதவாது பெண்ணியம் தொடர்பான பல்வேறு சிந்தனைகளும் வெள்ளையின மத்தியதர மற்றும் உயர் வர்க்க பெண்களினால் ஆதிக்கம் செய்யப்பட்டதாக பல்வேறு நிறங்கள், மதங்கள், தேசங்கள், பால், பாலியல் தன்மைகளைப் பிரதிநிதித்துவப்படுத்துகின்ற பெண்கள் கூறுகின்றனர். மேலும் தாராளவாத பெண்ணியவாதிகள் நினைப்பதைவிட பெண்களின் மீதான அடக்குமுறை என்பது பன்முகமானதும் ஆழமான சமூகப் பிரச்சனைகளுமாகும். ஆனால் அவர்கள் பல்வேறு இனங்கள், தேசங்கள், சமூகங்கள், மதங்கள், நிறங்கள், வர்க்கங்கள், கலாசாரங்கள் என்பவற்றை பின்னணியாகக் கொண்ட பெண்களின் பிரச்சனைகளைப் பற்றிப் புரிந்துகொள்ளவில்லை. அறிந்து கொள்வதிலும் அக்கறையில்லை. ஏனெனில் அதைப்பற்றி கவனத்தில் கொள்ள அவர்கள் முயற்சிக்கவில்லை என விமர்சிக்கின்றனர். அது இரண்டாவது அலை பெண்ணியவாதிகளுக்கும் செயற்பாட்டாளர்களுக்கும் இடையில் பலவகையான கருத்து மோதல்களை உருவாக்கின. இதன் விளைவுகளே பெண்களின் அடுத்த எழுச்சிக்கு வித்திட மூன்றவாது பெண்ணிய அலை உருவானது.